|  |  |  |  |  |  |
| --- | --- | --- | --- | --- | --- |
| cali | | |  |  | |
| **Πρόγραμμα ανάπτυξης του αλληλοσεβασμού και της διαφορετικότητας σε παιδιά προσχολικής και πρώτης σχολικής ηλικίας / Δρ. Σοφίας Νικολιδάκη ΕΔΙΠ Παιδαγωγικό Τμήμα Προσχολικής Εκπαίδευσης Πανεπιστήμιο Κρήτης** | | |  | Θεματική: **Κοινωνική Συναίσθηση και Ευθύνη**  Υποθεματική: Αλληλοσεβασμός και διαφορετικότητα  Απευθύνεται σε μαθητές/μαθήτριες: Προσχολική ηλικία και Α΄ Δημοτικού σχολείου.  Προτείνεται με κατάλληλες προσαρμογές, ώστε να ικανοποιούνται οι ανάγκες και τα ενδιαφέροντα των μαθητών, να εφαρμοστεί και σε παιδιά μεγαλύτερης ηλικίας.  Διάρκεια στο τετράμηνο:  Σύνολο εργαστηρίων: 6 εργαστήρια-κυμαινόμενη διάρκεια | |
|  | | |  |  | |
| **Περιγραφή (50-100 λέξεις)** Σκοπός του προγράμματος είναι η κατανόηση από τα παιδιά των εννοιών του σεβασμού, της διαφορετικότητας και η έμπρακτη υιοθέτηση στάσεων που αναπτύσσουν και εξελίσσουν τις έννοιες αυτές ως τρόπο ζωής και καθημερινής συμπεριφοράς. Το περιεχόμενο του προγράμματος στηρίζεται σε τρείς κυρίως άξονες :   * Αυτοσεβασμός: Τα παιδιά μαθαίνουν να εκτιμούν την αξία τους ως άτομα μοναδικά, πολύτιμα, ικανά που αξίζουν και είναι σημαντικά στη ζωή. * Σεβασμός προς τους άλλους: Τα παιδιά μαθαίνουν να αντιλαμβάνονται την ύπαρξη του άλλου ως άτομο εξίσου πολύτιμο και ότι οι άνθρωποι είναι μεταξύ τους ίδιοι και διαφορετικοί * Σεβασμός προς το περιβάλλον: Τα παιδιά μαθαίνουν ότι ο πλανήτης γη με όλα τα έμβια και άβια όντα του αξίζει σεβασμό.  **Στοχευόμενες δεξιότητες**  * Δημιουργικότητα (Creativity), Επικοινωνία (Communication), Κριτική σκέψη (Critical thinking), Συνεργασία (Collaboration) * Aυτομέριμνα, Ανθεκτικότητα, Ενσυναίσθηση και ευαισθησία, Κοινωνικές Δεξιότητες * Δεξιότητες διεπιστημονικής και διαθεματικής χρήσης των νέων τεχνολογιών, Συνδυαστικές δεξιότητες ψηφιακής τεχνολογίας - επικοινωνίας και συνεργασίας Προσαρμοτικότητα, Πρωτοβουλία, Υπευθυνότητα * Επίλυση προβλημάτων,Κατασκευές, Μελέτη περιπτώσεων (case studies)   **Δραστηριότητες :**  Τα έξι εργαστήρια του εν λόγω προγράμματος έχουν μια συγκεκριμένη δομή και σε όλα τα θέματα που διαπραγματεύονται προτείνονται δραστηριότητες που μπορούν να διακριθούν στις ακόλουθες κατηγορίες:   * **εξειδικευμένες - οργανωμένες δραστηριότητες** για την κάθε επιμέρους ενότητα που μελετάμε, * **δραστηριότητες ρουτίνας** που επαναλαμβάνονται σε τακτά χρονικά διαστήματα ανάλογα με τα ερεθίσματα που δίνουν τα παιδιά και τις καταστάσεις που λαμβάνουν χώρα στην σχολική τάξη, * **ερωτήματα για σκέψη** που δίνουν αφορμή για διάλογο με τα παιδιά και μπορούν έπειτα να ακολουθήσουν περαιτέρω δραστηριότητες με βάση τα ενδιαφέροντα και τις ανάγκες των παιδιών. Επιπλέον, είναι σημαντικό να διευκρινιστεί ότι στο παρόν πρόγραμμα δεν υπάρχει μια συγκεκριμένη σειρά που πρέπει να ακολουθήσει ο/η εκπαιδευτικός ούτε είναι υποχρεωτικό να πραγματοποιήσει όλες τις δραστηριότητες που προτείνονται.   Τίτλος 1ου εργαστηρίου: Αυτοσεβασμός  Οι προτεινόμενες δραστηριότητες σχετίζονται με τις έννοιες: 1) Εγώ και οι άλλοι. 2) Μαθαίνω να αναγνωρίζω τα συναισθήματά μου και να τα μοιράζομαι με τους άλλους3) Γίνομαι διαφορετικός αν... 4) Τι είναι αυτό που με κάνει να είμαι εγώ;  Τίτλος 2ου εργαστηρίου: Σεβασμός προς τους άλλους\_ Γενικές δραστηριότητες - Δραστηριότητες συνεργασίας και αλληλεγγύης.  Οι προτεινόμενες δραστηριότητες σχετίζονται με τα ερωτήματα- θέματα : 1) Πώς δείχνουμε το σεβασμό μας στους άλλους; 2) Τι σημαίνει σέβομαι τους άλλους; 3) Τι δικαιώματα έχουμε; 4) Τι υποχρεώσεις; 5) Ποιος το αποφασίζει; 6) Τι θέλουμε να μας κάνουν οι άλλοι και τι πρέπει να κάνουμε εμείς γι' αυτούς; 7) Μην κάνεις στους άλλους αυτό που δε θέλεις να σου κάνουν  Τίτλος 3ου εργαστηρίου: Σεβασμός προς τους άλλους και αναγνώριση της διαφορετικότητας μας - Ίδιοι και διαφορετικοί.  Οι προτεινόμενες δραστηριότητες σχετίζονται με τα ερωτήματα- θέματα : 1) Διαφορές μεταξύ των ανθρώπων 2) Μεγάλοι και μικροί! Είμαστε ίδιοι ή διαφορετικοί; 3) Μπαίνοντας στη θέση του άλλου 4) Διαφορές στο σώμα μου 5) Πειράγματα που πειράζουν και πειράγματα που δεν πειράζουν  Τίτλος 4ου εργαστηρίου: Σεβασμός προς τους άλλους: Συνεργασία – Αλληλοβοήθεια.  Οι προτεινόμενες δραστηριότητες σχετίζονται με τα ερωτήματα- θέματα :1)  Τι σημαίνει κάποιος είναι εγωιστής; 2) Μαθαίνω να μοιράζομαι με τους άλλους 3) Μαθαίνω να συνεργάζομαι με τους άλλους.  Τίτλος 5ου εργαστηρίου: Σεβασμός προς τους άλλους και διάλογος.  Οι προτεινόμενες δραστηριότητες σχετίζονται με τα ερωτήματα- θέματα : 1) Η λειτουργία των κανόνων στη ζωή μας 2) Τι είναι ο διάλογος; Σε τι μας βοηθάει; Που μας οδηγεί; 3) τι είναι οι σκέψεις μας.  Τίτλος 6ου εργαστηρίου: Σεβασμός προς το φυσικό περιβάλλον, τα άβια και τα έμβια όντα.  Οι προτεινόμενες δραστηριότητες σχετίζονται με τα ερωτήματα- θέματα : 1) Χρειάζεται σεβασμό το περιβάλλον; 2) Πώς δείχνουμε το σεβασμό μας στις θάλασσες, στις πόλεις, στα βουνά; 3) Πώς καταλαβαίνει το περιβάλλον ότι το αγαπάμε και το σεβόμαστε; 4) Υπάρχουν πράξεις που είναι κακές για το περιβάλλον; Ποιες είναι; Πώς τις αποφεύγουμε; 5) Τι κάνουμε σε περίπτωση κινδύνου; **Προσαρμογές για εμποδιζόμενους μαθητές**Λαμβάνοντας υπόψη τις ιδιαίτερες ανάγκες «εμποδιζόμενων» μαθητών έχουν γίνει, στο σύνολο της υποβληθείσας πρότασης, οι ακόλουθες προσαρμογές: α) Ως προς τη μεθοδολογία σε πάρα πολλές περιπτώσεις προτείνεται η ομαδοσυνεργατική – και η διαφοροποιημένη διδασκαλία, η οποία και διέπει τη φιλοσοφία όλου του προγράμματος. β) Ως προς την οργάνωση των γωνιών του νηπιαγωγείου/ κέντρων ενδιαφερόντων συνίσταται η συμπερίληψη υλικού που να καλύπτει τις ανάγκες και τα ενδιαφέροντα όλων των μαθητών, γ) Ως προς τις γενικές κατευθυντήριες γραμμές για όλες τις δραστηριότητες (π,χ η αξιοποίηση της μουσικής, των μαθηματικών, του παιχνιδιού και των θετικών συναισθημάτων όπου και όποτε χρειάζεται βοηθάει πολύ διότι αποτελούν παγκόσμιες γλώσσες κατανοητές από όλους και δ) Ως προς τις επιμέρους δραστηριότητες του προγράμματος η πλειοψηφία αυτών έχει σχεδιαστεί με τέτοιο τρόπο ώστε να ανταποκρίνεται στις ανάγκες όλων ανεξαιρέτως των μαθητών**Επέκταση** Το πρόγραμμα απευθύνεται σε μαθητές προσχολικής και πρωτοσχολικής ηλικίας ωστόσο και εκπαιδευτικοί άλλων βαθμίδων μπορούν να πάρουν πολλές ιδέες από τη μεθοδολογία και τις δραστηριότητες που προτείνονται, κάνοντας τις κατάλληλες προσαρμογές ώστε να ικανοποιούνται οι ανάγκες και τα ενδιαφέροντα μαθητών μεγαλύτερης ηλικίας.   **Αξιολόγηση** Στο εν λόγω πρόγραμμα περιλαμβάνονται ερωτηματολόγια τα οποία απευθύνονται σε γονείς και εκπαιδευτικούς αλλά και μια ημι-δομημένη συνέντευξη που απευθύνεται στα παιδιά, προκειμένου να διερευνηθούν τα οφέλη από την εφαρμογή στου προγράμματος στην τάξη. Επιπλέον, στους γονείς και τους εκπαιδευτικούς ζητείτε να προτείνουν και πιθανές διαφοροποιήσεις και βελτιώσεις. |  | | | **Σύνδεση με το Π.Σ:****Σύνδεση με όλες τις μαθησιακές περιοχές του ΑΠ****Εκτυπώσιμο Υλικό** Φύλλα εργασίας για εμπέδωση **Απαραίτητοι Σύνδεσμοι** Προτείνονται σύνδεσμοι **Οπτικοακουστικό υλικό**Πλούσιο προτεινόμενο υλικό**Διαδραστικό υλικό****Υποστήριξη εκπαιδευτικού** Ανάρτηση οδηγού στην Πλατηφόρμα  Επιμόρφωση διαζώσης και εξ αποστάσεως |